નવી દિલ્હીઃ સરકારની “એડોપ્ટ એ હેરિટેજ” સ્કીમ અંતર્ગત લાલ કિલ્લાને દાલમિયા ગ્રુપે પાંચ વર્ષ માટે પાંચ વર્ષના કોન્ટ્રાક્ટથી દત્તક લીધો છે. દાલમિયા ગ્રુપ લાલ કિલ્લાની માવજત પર પ્રતિવર્ષ આશરે 5 કરોડ રૂપિયા જેટલો ખર્ચ કરશે. જેમાં લાલ કિલ્લા પર સુવિધાઓને વધારવા અને તેની સ્વચ્છતા સહિતના મુદ્દે કામ કરવામાં આવશે. આપને જણાવી દઈએ કે “એડોપ્ટ એ હેરિટેજ” સ્કીમ રાષ્ટ્રપતિ રામનાથ કોવિંદે ગત વર્ષે પર્યટન દિવસના રોજ શરૂ કરી હતી.